San Petri katedrala (Rabat)

San Petri katedrala (frantsesez: Cathédrale Saint-Pierre de Rabat) Marokoko Rabat hiriburuan dagoen katedral katolikoa da, Rabateko artzapezpikuaren egoitza. Hassan auzoko Golan plazan (antzinako Cardinal-Lavigerie plazan) dago. Historia Katedrala Marokoko Protektoratu Frantsesaren garaian eraiki zen familia musulman batek oparitutako lurraldean. Lehen harria 1919an jarri zuten. Arkitektoa Adrien Laforgue izan zen, Jules Laforgue poetaren anaia. Inaugurazio ekitaldia 1921eko azaroaren 17an egin zen Hubert Lyautey jeneral egoiliarraren zuzendaritzapean, eta lehen elizkizunak urte bereko azarotik aurrera ospatu ziren. Hasiera batean, kadedralak ez zituen Rabaten urrutitik ikus daitezkeen bi xapitelak, soilik 1930eko hamarkadan amaituak. 2018an, Tangerreko komentuko poloniar moja karmeldar batek Marokoko Ama Birjinaren ikonoa margotu zuen katedralerako. San Petri katedrala aktibo dago, eta mezak egunero egiten dira, ostegunetan izan ezik. Iruditegia Erreferentziak Kanpo estekak